Astrid Andreasen

Astrid Jóhanna Andreasen (fødd 1948 í Vestmanna) er ein føroysk listakvinna, vísundaligur teknarib.dk - Kunstneren med mikroskopet og frímerkja-myndprýðari. Hon hevur serstakliga lagt seg eftir at tekna djór, serliga fiskar og onnur havdjór. Hon varð útbúgvin sum hondarbeiðslærarinna í 1968 frá Kerteminde Husflidsskole. Í 1982 fór hon á Aarhus Kunstakademi, og seinni hevur hon lært vísindaliga tekning á Jerlesborgskúlanum og á Tjernø Marinbiologiska Station í Svøríki. Astrid er ein fjøltáttað listakvinna. Hon hevur stóran part av sínum arbeiðslívi starvast innan lívfrøði, og hevur m.a. teknað eina ørgrynnu av teimum føroysku fiskunum, fuglunum, blómunum og tarunum. Verk hennara eru gjørd úr alskyns tilfari, líka frá silki til jarntráð. Eisini eru fleiri av verkunum bundin úr føroyskum tógvi við teimum eyðkendu føroysku bindingarmynstrunum.  Astrid hevur í meira enn 20 ár starvast á Náttúrugripasavninum (nú Søvn Landsins) sum vísundaligur teknari.savm.fo - Starvsfólk á Søvnum Landsins

Í 2005 gjørdi Astrid, saman við dóttrini Katrin, altartalvuna í Vestmanna kirkju. Hon hevur eisini teknað nógv frímerki og jólamerki.

Í 2010 kom ein bók út um Astrid Andreasen á donskum. Bókin eitur Fisken i dukkevognen, tað er Trine Rytter Andersen, ið hevur skrivað bókina.arnoldbusck.dk

Í 2014 fekk hon heiðurin at myndprýða Kærleikskúluna.dugni.fo - Kærleikskúlan 2014 - eitt listarligt jólaprýði

Frímerki

Fiskar

Grashopparar
Útgávudagur: 6. februar 1995. 

Ravnur
Útgávudagur: 12. juni 1995.

Fuglar

Soppar í Føroyum

Fuglar '97
Útgávudagur: 17. februar 1997.

Støðufuglar I

Støðufuglar II

Bleytdjór
Útgávudagur: 11. februar 2002

List á plakatum
Útgávudagur: 14. apríl 2003

Drunnhvíti

Djúpvatnsfiskar

 Keldur 

Bólkur:Føroysk listafólk
Bólkur:Føðingar í 1948